Príloha č. 1

**Opis predmetu zákazky, vlastný návrh plnenia**

**Časť 2 - Protichemický ochranný oblek typ 1b**

**Všeobecné vymedzenie predmetu zákazky:** jedná sa o protichemický ochranný oblek označený podľa nižšie uvedených technickej noriem ako typ 1b (ďalej len *„ochranný oblek“*) určený ako osobný ochranný prostriedok. Ochranný oblek je určený pre ochranu povrchu tela užívateľa, ako jeho osobný ochranný prostriedok, pri vstupe do prostredia kontaminovaného nebezpečnou látkou neznámeho pôvodu, vyhovujúcim podmienkam EN 943-2:2019 a tiež ďalších nižšie uvedených technických noriem. Spoločne s autonómnym dýchacím prístrojom na obleku alebo ochrannou maskou s filtrom musí zabezpečiť úplnú izoláciu užívateľa od okolitého kontaminovaného prostredia.

Ochranný oblek musí byť kompatibilný s autonómnymi pretlakovými dýchacími prístrojmi s otvoreným okruhom od spoločností MSA a Dräger, ktoré sú používané v Hasičskom a záchrannom zbore.

Ochranný oblek musí byť kompatibilný s ochrannými hasičskými zásahovými prilbami Gallet F1, MSA Safety Gallet F1 XF, ktoré sú používané v Hasičskom a záchrannom zbore.

Parametre predmetu zákazky: Jedná sa o ochranný oblek určený po jeho dekontaminácii na opakované použitie. Musí byť kompatibilný s autonómnymi dýchacími prístrojmi a hasičskými prilbami používanými v Hasičskom a záchrannom zbore. Ochranný oblek musí dokázateľne spĺňať požiadavky:

1. EN 943-1:2015+A1:2019; Ochranné odevy proti nebezpečným pevným , kvapalným a plynným chemikáliám vrátane kvapalných a pevných aerosólov – Časť 1: Požiadavky na účinnosť protichemických ochranných odevov typ 1 (plynotesných)
2. EN 943-2:2019; Ochranné odevy proti nebezpečným pevným , kvapalným a plynným chemikáliám vrátane kvapalných a pevných aerosólov – Časť 2: Požiadavky na účinnosť protichemických ochranných odevov typ 1 (plynotesných) pre záchranné jednotky (ET)
3. EN 14126:2003+AC:2004; Ochranné odevy – všeobecné požiadavky a metódy skúšania ochranných odevov proti infekčným agens.
4. EN 1073-2:2002; Ochranné odevy proti rádioaktívnej kontaminácii – Časť 2: Požiadavky a skúšobné metódy pre ochranné odevy bez nútenej ventilácie proti kontaminácii rádioaktívnymi časticami.
5. EN 388:2016; Ochranné rukavice proti mechanickým rizikám
6. EN ISO 374-1; Ochranné rukavice proti nebezpečným chemikáliám a mikroorganizmom - Časť 1: Terminológia a požiadavky na prevedenie pre chemické riziká.
7. EN ISO 374-5; Ochranné rukavice proti nebezpečným chemikáliám a mikroorganizmom - Časť 5: Terminológia a požiadavky na prevedenie pre riziká vplyvom mikroorganizmov
8. EN 13832-3; Obuv chrániaca pred chemikáliami - Časť 3: Požiadavky na obuv vysoko odolnú proti chemikáliám v laboratórnych podmienkach.
9. EN 15090: 2012; Obuv pre hasičov
10. EN ISO 20345; Osobné ochranné pracovné prostriedky – bezpečnostná obuv.

|  |  |  |  |  |
| --- | --- | --- | --- | --- |
| **položka** | **Požadovaná technická špecifikácia, parametre a funkcionality** | **Uchádzač uvedie príslušnú/é číselnú/é hodnotu/y** | **Uchádzač uvedie „áno/nie“** |  |
| **1**. | Základné požiadavky |  |  |
| **1.1.** | **Požiadavky na oblek:** |  |  |
| 1.1.1 | Materiál ochranného obleku vrátane všetkých jeho častí, švov a spojovacích častí musí byť odolný proti chemikáliám vrátane aerosólov a pevných častíc,  mikroorganizmom a proti mechanickým rizikám spôsobenými odieraním, prerezaním čepeľou, trhaním a prepichnutím. Minimálne však musí spĺňať podmienky uvedené v :* EN 943-1:2015+A1:2019; EN 943-2:2019
* EN 14126:2003+AC:2004
* BS 8467:2006: kategória B
* EN 1073-2:2002:IL: trieda 2, menovitý faktor ochrany 50
* ISO 16 602:2007+Amd 1:2012
 |  |  |
| 1.1.2. | Strihové riešenie ochranného obleku musí pri jeho použití umožniť príslušníkovi HaZZ pohodlne vykonávať činnosti obvyklé pri výkone jeho povolania s autonómnym dýchacím prístrojom a hasičskou prilbou na protichemickom obleku. |  |  |
| 1.1.3. | Ochranný oblek musí byť určený na opakované, viacnásobné použitie. |  |  |
| 1.1.4. | Ochranný oblek musí byť vyrobený ako jeden kus. Kukla, obuv (čižmy) a rukavice musia byť pevne spojené s ochranným oblekom. Ochranný oblek musí byť uzatvorený plynotesným zipsom.  |  |  |
| 1.1.5. | Ochranný oblek pri použití s autonómnym dýchacím prístrojom alebo maskou a filtrom musí zabezpečiť izoláciu používateľa od okolitého prostredia. |  |  |
| 1.1.6. | Ochranné obleky musia byť vyrobené minimálne v troch veľkostných skupinách tak, aby vyhovovali užívateľom z telesnou výškou minimálne od 1,64 m až do min. 2,00 m. |  |  |
| 1.1.7. | Kukla (ochrana hlavy) obleku musí byť pevne spojená s telom obleku. |  |  |
| 1.1.8. | Kukla musí byť vybavená tesniacou manžetou, ktorá zabezpečí tesnosť pri použití ochrannej masky na obleku. |  |  |
| 1.1.9. | Plynotesný zips musí byť vo vyhotovení s kovovým bežcom na vonkajšej strane a ťažným pútkom na vonkajšej strane obleku. Zips musí byť umiestnený krížom cez hrudník tak, aby pre užívateľa obleku bolo oblečenie a vyzlečenie z neho čo najjednoduchšie. Zips musí byť po celej jeho dĺžke chránený ochrannou chlopňou so suchým zipsom. |  |  |
| 1.1.10. | Ochranný oblek musí byť z vnútornej strany vybavený trakmi, pomocou ktorých bude možné používateľovi dĺžkovo prispôsobiť sed obleku. |  |  |
| 1.1.11. | Ochranný oblek musí byť z vnútornej strany vybavený vreckom na rádiostanicu. Vrecko musí byť kompatibilné s rádiostanicami používanými v Hasičskom a záchrannom zbore: MATRA TPH 900, MATRA TPH 700, Motorola GP 340 – 380, Motorola DP rada 2000 a 4000, Motorola R7. Vrecko musí byť odolné voči dekontaminačným činidlám. |  |  |
| **1. 2.** | **Požiadavky na rukavice**: |  |  |
| 1.2.1. | Ochranný oblek musí mať integrovanú kombináciu vrstvených rukavíc. |  |  |
| 1.2.2. | Materiál vrchných rukavíc musí byť odolný proti chemikáliám a  mikroorganizmom. Minimálne však musí spĺňať podmienky uvedené v :* EN 388:2016; kategórie 3X42C
* EN 374-1; Type A, kategórie AJKLOPT
* EN 374-5 Virus
 |  |  |
| 1.2.3. | * Materiál vnútorných rukavíc musí byť odolný proti chemikáliám a  mikroorganizmom. Minimálne však musí spĺňať podmienky uvedené v :
* EN ISO 374-5
* EN ISO 374-1 Type A, kategórie ABCEFGHIMS
 |  |  |
| 1.2.4. | Rukavice musia byť plynotesne spojené s ochranným oblekom takým spôsobom, aby mohli byť kedykoľvek vymenené bez použitia náradia a ďalších náhradných dielov. Veľkosť rukavíc musí byť vhodná pre užívateľov s veľkosťou ruky minimálne 10 až 11 v závislosti od veľkosti obleku. |  |  |
| **1.3.** | **Požiadavky na obuv:** |  |  |
| 1.3.1. | Materiál obuvi musí byť odolný proti chemikáliám a proti mechanickým rizikám. Minimálne však musí spĺňať podmienky uvedené v :* EN 13832-3, kategórie JPQ
* EN 15090: 2012 Type 3, kategórie HI3
* EN ISO 20345, kategórie HRO, SRC
 |  |  |
| 1.3.2. | Čižmy (obuv) musia byť pevne a plynotesne spojené s ochranným oblekom, musia byť protichemické a spĺňať požiadavky EN 15090:2012 Obuv pre hasičov. Čižmy musia byť k dispozícii v rôznych veľkostiach v závislosti od veľkosti ochranného obleku a od veľkosti obuvi užívateľa minimálne od čísla 42 do 50. Nesmú mať žiadne švy v oblasti chodidiel. |  |  |
| **2.** | Ďalšie požiadavky |  |  |
| 2.1.1 | Výrobca musí určiť skúšobné zariadenie na vykonávanie skúšky tesnosti ochranného obleku |  |  |
| 2.1.2. | Súčasťou dodávky musí byť pár bavlnených rukavíc vhodných na použitie do obleku |  |  |
| 2.1.3. | Súčasťou dodávky musí byť kvalifikované zaškolenie obsluhy na používanie a vykonávanie odporúčaných skúšok pre 20 osôb.  |  |  |
| 2.1.4. | Oblek musí byť dodaný v zapečatenom obale, tak aby bola možná kontrola dodávky tovaru (ochranného obleku) bez jeho porušenia. |  |  |
| 2.1.5. | **K**ochrannému obleku musí byť dodaný nepremokavý ochranný obal určený na skladovanie a transport ochranného obleku. |  |  |
| 2.1.6. | Výrobca musí v Pokynoch a informáciách výrobcu určiť spôsoby čistenia a odporučiť čistiace prostriedky na čistenie, dekontamináciu a dezinfekciu ochranného obleku. |  |  |
| 2.1.7. | Ochranné obleky v čase dodania nesmú byť staršie ako 12 mesiacov od dátumu výroby |  |  |
| 2.1.8. | V prípade vykonania servisu v rámci záručnej doby musí byť oprava vykonaná v autorizovanom servise. |  |  |
| 2.1.9. | V prípade reklamácie a záručnej opravy predmetu zákazky uchádzač garantuje výmenu resp. opravu v termíne do 30 pracovných dní od odovzdania predmetu zákazky na reklamáciu. |  |  |
| 2.1.10. | Vlastnosti materiálu ochranného obleku, bez toho aby bol používaný, pri dodržiavaní doporučených podmienok skladovania a intervalov údržby majú byť zachované od dátumu dodania minimálne 15 rokov. To musí byť jasne uvedené v Pokynoch a informáciách výrobcu. |  |  |
| 2.1.11. | Požiadavky na veľkostný sortiment ochranných oblekov, čižiem a rukavíc bude dodaný výhercovi na základe ponúknutých veľkostných skupín ochranného odevu. |  |  |
| **3.** | **Iné požiadavky**Pre overenie certifikácie a preukázania kvality výrobku uchádzač pri predkladaní ponuky predloží: |  |  |
| 3.1.1. | EÚ vyhlásenie o zhode a zároveň uvedie adresu webovej stránky výrobcu, kde je možné nájsť EÚ vyhlásenie o zhode v slovenskom jazyku. |  |  |
| 3.1.2. | Certifikát EÚ skúšky typu, prípadne aj záverečný protokol (pokiaľ certifikát neobsahuje výsledky skúšok potrebné na posúdenie zhody). |  |  |
| 3.1.3. | Skúšobné protokoly z akreditovaného skúšobného laboratória o vykonaných akreditovaných skúškach podľa príslušných platných noriem na základe, ktorých bolo vykonanéposúdenie zhody a vydaný certifikát EÚ skúšky typu. |  |  |
| 3.1.4. | Pokyny a informácie výrobcu v súlade s požiadavkami Nariadenia EP a Rady (EÚ) 2016/425 v slovenskom jazyku. |  |  |
| 3.1.5. | Pred podpísaním kúpnej zmluvy úspešný uchádzač predloží verejnému obstarávateľovi na posúdenie funkčnú vzorku predmetu zákazky. |  |  |

**Všetky dokumenty musia byť vyhotovené v slovenskom jazyku, akceptovaný je český jazyk (okrem EÚ vyhlásenia o zhode a pokynov a informácií výrobcu).**

Verejný obstarávateľ z hľadiska opisu predmetu zákazky uvádza v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov technické požiadavky, ktoré sa v niektorých prípadoch odvolávajú
na konkrétneho výrobcu, výrobný postup, značku, patent, typ, technické normy, technické osvedčenia, technické špecifikácie, technické referenčné systémy, krajinu, oblasť alebo miesto pôvodu alebo výroby. V prípade, že by záujemca/uchádzač sa cítil dotknutý vo svojich právach, t. j., že týmto opisom by dochádzalo k znevýhodneniu alebo k vylúčeniu určitých záujemcov/uchádzačov alebo výrobcov, alebo že tento predmet zákazky nie je opísaný dostatočne presne a zrozumiteľne, tak vo svojej ponuke môže uchádzač použiť technické riešenie ekvivalentné, ktoré spĺňa kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke.